Bejaarde sterf, drie ander beseer in huisbrandFoto: Verskaf. ŉ Bejaarde vrou is dood en drie ander mense beseer in ŉ huisbrand aan die Wes-Rand Sondagoggend. Shawn Herbst, woordvoerder van Netcare 911, het gesê die voorval het Sondagoggend in Mogale City aan die Wes-Rand plaasgevind. Hoe die huis aan die brand geraak het, is in dié stadium nog nie uitgeklaar nie, maar sal deel uitmaak van die polisie se ondersoek. “Die brandweer kon daarin slaag om die vuur te blus,” het Herbst gesê. Herbst het gesê die beseerdes, twee mans en een vrou, is op die toneel behandel en toe na ŉ nabygeleë hospitaal vervoer vir dringende mediese behandeling.